**ELŐTERJESZTÉS**

**Körmend város Önkormányzata Képviselő-testületének 2015. február 25-i ülésére**

**Tárgy:** Javaslat a polgármester 2015. évi szabadságolási ütemtervének jóváhagyására

**Tisztelt Képviselő-testület!**

A polgármester szabadságának kiadása a képviselő-testület hatáskörébe tartozik.

A 2011. évi CXCIX. törvény az alábbiakról rendelkezik:

*A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.*

A főállású polgármester évi huszonöt munkanap alapszabadságra és tizennégy munkanap pótszabadságra jogosult. Ez 39 nap.

Előreláthatólag a gyakorlatban nem kis nehézséggel fog járni ezen jogszabály alkalmazása, jómagam ui. betegségtől eltekintve 1,5 hétnél hosszabb időre nem tudtam távol lenni az eddigi 3 polgármesteri ciklusom során. A 39 nap szabadság majdnem 2 hónapi szabadságot jelent, úgy vélem, örülnének a polgármester társak, ha ennyi időt bármikor is szabadságon tölthetnének úgy, hogy napi szinten kell közben az Önkormányzatok működése során döntéseket hozni.

Ettől függetlenül az alábbi ütemezést kérem a Testület előtt elfogadni:

2015. március hó: -

2015. április hó: 7-17= 9 nap

2015. május hó: 21-22= 2 nap

2015. június hó: 10-15, 29-30= 6 nap

2015. július hó: 1-17= 13 nap

2015. augusztus hó: -

2015. szeptember hó: -

2015. október hó: 29-30= 2 nap

2015. november hó: -

2015. december hó: 21-23, 28-31= 7 nap

**HATÁROZATI JAVASLAT**

Körmend város Önkormányzata Képviselő-testülete Bebes István főállású polgármester 2015. évre járó 39 nap szabadságát az alábbiak szerint adja ki:

2015. március hó: -

2015. április hó: 7-17= 9 nap

2015. május hó: 21-22= 2 nap

2015. június hó: 10-15, 29-30= 6 nap

2015. július hó: 1-17= 13 nap

2015. augusztus hó: -

2015. szeptember hó: -

2015. október hó: 29-30= 2 nap

2015. november hó: -

2015. december hó: 21-23, 28-31= 7 nap

A polgármester a 2011. évi CXCIX. törvény alapján a két ülés közti eseményekről adott tájékoztatásában számol be a 2 ülés közt igénybevett szabadságairól, vagy a szabadságolási ütemtervtől való eltérésről.

Körmend, 2015. február 16.

Felelős: jegyző a nyilvántartás vezetéséért

Határidő: folyamatos

**Bebes István**

**polgármester**